Nr. C 244/4 De Europæiske Fællesskabers Tidende 13.9.84 
II 
(Forberedende retsakter) 
KOMMISSIONEN 
Forslag til Rådets syttende direktiv om harmonisering af medlemsstaternes lovgivning om 
omsætningsafgifter — fritagelse for merværdiafgift ved midlertidig indførsel af andre 
varer end transportmidler 
KOM(84) 412 endelig adg. 
(Forelagt Rådet af Kommissionen den 17. august 1984) 
(84/C 244/04) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse^af Det 
europæiske økonomiske Fællesskab, særlig artikel 99 
og 100, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Det er vigtigt at begrænse de afgiftsmæssige hindrin­
ger for frie varebevægelser inden for Fællesskabet 
med henblik på at lette levering af tjenesteydelser og 
således udvikle og styrke det indre marked; 
størst mulig momsfritagelse for varer, der midlertidigt 
indføres fra en medlemsstat til en anden, vil medvirke 
til virkeliggørelsen af dette mål; 
et begrænset antal varer, der bliver forbrugt, når de 
tages i brug, og som er belagt med høje punktafgifter 
i medlemsstaterne, bør være udelukket fra en sådan 
fritagelse; 
i henhold til artikel 14, stk. 1, litra c), i Rådets direk­
tiv 77/388/EØF af 17. maj 1977 om harmonisering af 
medlemsstaternes lovgivning om omsætningsafgifter 
— Det fælles merværdiafgiftssystem: ensartet bereg­
ningsgrundlag (x), skal medlemsstaterne, med forbe-
(») EFTnr. L 145 af 13. 6. 1977, s. 1. hold af andre fællesskabsbestemmelser og på de betin­
gelser, som de fastsætter bl.a. med henblik på at for­
hindre enhver mulig form for svig, unddragelse eller 
misbrug, fritage indførsel af goder, der anmeldes med 
henblik på inddragelse under en ordning vedrørende 
midlertidig indførsel, og som derfor opnår fritagelse 
for told eller kunne have opnået fritagelse herfor, hvis 
de var blevet indført fra et tredjeland; 
Kommissionen skal i henhold til artikel 14, stk. 2, i 
nævnte direktiv, forelægge Rådet forslag med henblik 
på indførelse af fællesskabsbestemmelser om skatter 
og afgifter, der præciserer anvendelsesområdet for de 
i stykke 1 i samme artikel nævnte fritagelser og de 
nærmere regler for disses praktiske gennemførelse; 
medlemsstaterne kan i medfør af artikel 16, stk. 1, 
pkt. D, i nævnte direktiv, træffe særlige foranstaltnin­
ger med henblik på at fritage levering af goder, der 
fortsat er omfattet af en ordning vedrørende midlerti­
dig indførsel, for merværdiafgift; 
Kommissionen skal i henhold til artikel 16, stk. 3, i 
nævnte direktiv forelægge Rådet forslag til fælles 
gennemførelsesbestemmelser vedrørende merværdiaf­
gift på de i stykke 1 i samme artikel omhandlede 
transaktioner; 
for indførsel fra tredjelande bør der tilstræbes størst 
mulig overensstemmelse mellem toldordningen og 
momsordningen, især da mange fritagelser ved mid­
lertidig indførsel er et resultat af multilaterale interna­
tionale konventioner, der omfatter alle skatter og af­
gifter, som skal betales ved eller i forbindelse med 
indførsel; 
det må under visse omstændigheder være muligt for 
medlemsstaterne at nægte at give adgang til ordnin-
13.9.84 De Europæiske Fællesskabers Tidende Nr. C 244/5 
gen vedrørende fritagelse ved midlertidig indførsel el­
ler at tilbagekalde fritagelsen eller at forlange sikker­
hedsstillelse med henblik på at forhindre unddragelse 
eller misbrug; 
fritagelse ved midlertidig indførsel bør kun omfatte 
tilfælde, hvor varer skal anvendes til de formål, for 
hvilke der kan indrømmes fritagelse, og hvor disse va­
rer dernæst skal genudføres; det er derfor nødvendigt 
at fastsætte bestemmelser om kontrol med ordnin­
gerne for at sikre, at merværdiafgiften forfalder i til­
fælde, hvor varer ophører med at være berettiget til 
fritagelse; 
det ville være en administrativ forenkling, hvis visse 
varer, der indføres med henblik på salg — som en 
undtagelse fra de grundlæggende regler i ordningen 
vedrørende midlertidig indførsel — i en nøje afgræn­
set periode kunne indrømmes fritagelse ved midlerti­
dig indførsel — 
UDSTEDT FØLGENDE DIREKTIV: 
AFSNIT I 
ALMINDELIGE BESTEMMELSER 
Artikel 1 
1. Medlemsstaterne indrømmer fritagelse for mer­
værdiafgift ved midlertidig indførsel af de i nærvæ­
rende direktiv omhandlede varer i overensstemmelse 
med de nedenfor anførte bestemmelser og på de be­
tingelser, som de fastsætter for at sikre en korrekt og 
enkel anvendelse af sådanne fritagelser, og med hen­
blik på at forhindre enhver mulig form for svig, und­
dragelse eller misbrug i forbindelse med såvel den 
midlertidige indførsel af varerne som enhver senere 
levering af tjenesteydelser. 
2. Transportmidler, herunder paller og beholdere, 
er ikke omfattet af dette direktivs anvendelsesområde. 
3. I nærværende direktiv fastlægges — for andre 
varer end transportmidler — anvendelsesområdet for 
fritagelsen for merværdiafgift vedrørende indførte va­
rer, der anmeldes med henblik på inddragelse under 
en ordning vedrørende midlertidig indførsel, som om­
handlet i artikel 14, stk. 1, litra c), i direktiv 77/388/ 
EØF, og de nærmere regler for den praktiske gen­
nemførelse, som omhandlet i artikel 14, stk. 2, i 
samme direktiv. 
4. I dette direktiv forstås ved: 
a) en medlemsstats område: det i artikel 3 i direktiv 
77/388/EØF omhandlede område; 
b) fritagelse ved midlertidig indførsel: de ordninger, i 
henhold til hvilke varer, der er bestemt til at for­
blive midlertidigt på en medlemsstats område, og som skal genudføres, kan indføres med fritagelse 
for merværdiafgift i overensstemmelse med betin­
gelserne i nærværende direktiv; 
c) kompetente myndigheder: de kompetente myndig­
heder i den medlemsstat, hvor varerne søges hen­
ført under ordningen vedrørende fritagelse ved 
midlertidig indførsel; 
d) person: en fysisk eller juridisk person; 
e) person med hjemsted uden for en medlemsstat: en fy­
sisk person, der har sædvanligt opholdssted, som 
defineret i Rådets direktiv 83/182/EØF af 28. 
marts 1983, om afgiftsfritagelse inden for Fælles­
skabet ved midlertidig indførsel af visse transport­
midler ('), uden for denne medlemsstat, eller en 
juridisk person, der hverken har forretningssted el­
ler fast opholdssted i den pågældende medlemsstat. 
Artikel 2 
1. De kompetente myndigheder giver adgang til 
ordningen vedrørende fritagelse ved midlertidig ind­
førsel gennem en tilladelse, der meddeles enhver per­
son, der på eget ansvar anvender eller lader de varer, 
for hvilke der er anmodet om fritagelse, anvende. 
2. De kompetente myndigheder træffer alle for­
nødne foranstaltninger til sikring af varernes identifi­
cering og kontrollen med deres anvendelse. 
3. De kompetente myndigheder kan: 
a) nægte at indrømme fritagelse ved midlertidig ind­
førsel, når de skønner, at det er umuligt at identi­
ficere de nævnte varer eller at kontrollere anven­
delsen heraf; 
b) nægte at give adgang til fritagelsesordningen for 
personer, der ikke stiller tilstrækkelig sikkerhed, 
og især for personer, der tidligere har misbrugt en 
fritagelse ved midlertidig indførsel, eller som har 
gjort sig skyldig i en grov overtrædelse af told­
eller momslovgivningen. 
Artikel 3 
1. De kompetente myndigheder kan på tidspunktet 
for indrømmelsen af adgangen til fritagelse ved mid­
lertidig indførsel kræve, at der stilles sikkerhed for 
betaling af den moms, der vil forfalde, hvis varerne 
overgår til indenlandsk omsætning, eller såfremt der 
senere præsteres tjenesteydelser, der involverer de 
midltertidigt indførte varer. 
(') EFT nr. L 105 af 25. 4. 1983, s. 59. 
Nr. C 244/6 De Europæiske Fællesskabers Tidende 13.9.84 
2. Skal der stilles sikkerhed, kan den person, der 
har fået adgang til fritagelse ved midlertidig indførsel, 
vælge, hvorvidt sikkerheden stilles 
a) i form af et depositum i kontanter i valutaen for 
den medlemsstat, i hvilken der forlanges sikker­
hed; 
b) ved en kautionist, som har sit sædvanlige opholds­
sted eller sit forretningssted i den medlemsstat, i 
hvilken der forlanges sikkerhed, og som er god­
kendt af den pågældende medlemsstats kompe­
tente myndigheder, eller 
c) i form af værdipapirer, der er omsættelige i den 
medlemsstat, i hvilken der forlanges sikkerhed. 
3. Der skal ikke stilles sikkerhed: 
a) for varer, der er omfattet af anvendelsesområdet 
for Rådets forordning (EØF) nr. 3/84 af 19. de­
cember 1983 om en ordning for bevægelser inden 
for Fællesskabet af varer, der ekspederes fra en 
medlemsstat med henblik på varernes midlertidige 
anvendelse i en eller flere andre medlemsstater (*); 
b) for varer, der indføres fra en anden medlemsstat 
eller fra et tredjeland, i de tilfælde, der er fastlagt i 
henhold til artiklerne 3 og 33 i Rådets forordning 
(EØF) nr. 3599/82 af 21. december 1982 om ord­
ningen vedrørende midlertidig indførsel (2), og 
c) for de varer, der er omfattet af artikel 27, stk. 1, 
litra c), i nærværende direktiv, såfremt de indføres 
fra en anden medlemsstat. 
4. Skal der stilles sikkerhed, må sikkerheden ikke 
overstige den merværdiafgift, der ville være forfaldet 
af varernes værdi på indførselstidspunktet, såfremt va­
rerne på dette tidspunkt var blevet angivet til omsæt­
ning på det indenlandske marked. 
Artikel 4 
1. Den person, der har fået adgang til fritagelse 
ved midlertidig indførsel, er undergivet de tilsyns- og 
kontrolforanstaltninger, der er foreskrevet af de kom­
petente myndigheder. 
2. De kompetente myndigheder kan tilbagekalde 
fritagelsen ved midlertidig indførsel, såfremt de kon­
staterer, at den pågældende person ikke har opfyldt 
en eller flere af de betingelser, på grundlag af hvilke 
adgangen til fritagelse blev givet. 
(') EFTnr. L 2 af 4. 1. 1984, s. 1. 
O EFT nr. L 376 af 21. 12. 1982, s. 1. Artikel 5 
1. De kompetente myndigheder fastsætter den pe­
riode, i hvilken varerne kan forblive på en medlems­
stats område under ordningen vedrørende fritagelse 
ved midlertidig indførsel, afhængigt af den godkendte 
anvendelse. Med forbehold af de særlige frister, der 
er fastsat i artiklerne 13, 14, 15, 17, 25 og 27, er den 
maksimale periode 24 måneder. 
2. Under særlige omstændigheder kan de kompe­
tente myndigheder dog efter anmodning fra den på­
gældende, inden for rimelige grænser og på de betin­
gelser, der er fastsat i dette direktiv, forlænge den i 
stk. 1 omhandlede periode for at muliggøre den god­
kendte anvendelse. 
Artikel 6 
1. Medlemsstaterne tillader, at en levering — som 
omhandlet i artikel 5 i direktiv 77/388/EØF af varer 
under en fritagelse ved midlertidig indførsel — kan 
fritages for merværdiafgift, såfremt varerne fortsat til­
hører en person med hjemsted uden for den importe­
rende medlemsstats område, og de fortsat er beretti­
get til fritagelse ved midlertidig indførsel. 
2. Adgangen til at opnå fritagelse ved midlertidig 
indførsel kan overdrages til en anden person på den­
nes anmodning, hvis han opfylder de betingelser, 
hvorefter fritagelsen oprindeligt blev indrømmet, og 
påtager sig de forpligtelser, der påhviler den oprinde­
lige indehaver af tilladelsen, navnlig forpligtelser i 
forbindelse med fastsættelsen af perioden for varernes 
forbliven under ordningen vedrørende fritagelse ved 
midlertidig indførsel. 
Artikel 7 
1. Afgiftspligten indtræder, og afgiften forfalder: 
a) når varer under fritagelse ved midlertidig indførsel 
angives til indenlandsk omsætning, eller 
b) i de tilfælde, der er omfattet af artikel 4, stk. 2, 
enten på det tidspunkt, hvor en af betingelserne 
for fritagelse ikke længere er opfyldt, eller på det 
tidspunkt, hvor fritagelsen blev indrømmet, så­
fremt det konstateres, at den pågældende betin­
gelse aldrig har været opfyldt. I så fald anses va­
rerne for at være overgået til indenlandsk omsæt­
ning på det pågældende tidspunkt; 
13.9.84 De Europæiske Fællesskabers Tidende Nr. C 244/7 
c) når varer, der kan genvindes som affald efter en 
behørigt en tilladt destruktion, overgår til inden­
landsk omsætning. 
2. Merværdiafgiften forfalder ikke, såfremt varer, 
for hvilke der er indrømmet fritagelse ved midlertidig 
indførsel: 
a) med henblik på senere udførsel henføres under 
ordningen for 
— toldoplag, 
— frizoner, 
— fællesskabsforsendelser eller en af de ordninger 
for international transport, der er omhandlet i 
artikel 7, stk. 1, i Rådets forordning (EØF) 
nr. 222/77 af 13. december 1976 om fælles­
skabsforsendelse ('), for så vidt anvendelsen af 
disse ordninger er tilladt i henhold til Fælles­
skabets retsregler, eller 
b) destrueres under toldkontrol, eller såfremt de 
kompetente myndigheder finder det tilfredsstil­
lende bevist, at varerne er blevet totalt destrueret 
eller er uigenkaldeligt tabt som følge enten af va­
rernes natur eller af hændelige begivenheder eller 
force majeure. 
Artikel 8 
1. Der kan ikke indrømmes fritagelse ved midlerti­
dig indførsel af varer, der indføres midlertidigt fra 
tredjelande med delvis fritagelse for importafgifter i 
henhold til bestemmelserne i afsnit III i forordning 
(EØF) nr. 3599/82. 
2. I så fald indtræder afgiftspligten på det tids­
punkt, hvor varerne ankommer til medlemsstatens 
område. Merværdiafgiften forfalder dog ikke før der 
sker opkrævning af de skyldige importafgifter i hen­
hold til ordningen med delvis fritagelse. 
AFSNIT II 
OMFANG AF FRITAGELSEN VED MIDLERTIDIG 
INDFØRSEL AF VARER, DER INDFØRES FRA EN 
MEDLEMSSTAT TIL EN ANDEN 
Artikel 9 
Med undtagelse af de varer, der er opført i tillægget, 
indrømmes der fritagelse for varer, der indføres mid­
lertidigt fra en medlemsstat til en anden, såfremt disse 
varer: 
a) er bestemt til genudførsel uden ændringer til en 
anden medlemsstat; 
C) EFTnr. L 38 af 9. 2. 1977, s. 1. b) opfylder betingelserne i artiklerne 9 og 10 i trakta­
ten om oprettelse af Det europæiske økonomiske 
Fællesskab eller, hvis de er omfattet af traktaten 
om oprettelse af Det europæiske Kul- og Stålfæl­
lesskab, befinder sig i fri omsætning; 
c) er blevet erhvervet i overensstemmelse med de i af-
gangsmedlemsstaten gældende bestemmelser om 
anvendelse af merværdiafgift og ikke på grund af 
deres midlertidige udførsel er blevet fritaget for 
merværdiafgift, og 
d) fortsat tilhører en person med hjemsted uden for 
den importerende medlemsstats område. 
Artikel 10 
Varer, der indføres fra én medlemsstat til en anden, 
og som ikke er berettiget til fritagelse i medfør af ar­
tikel 9, kan fritages ved midlertidig indførsel, såfremt 
de ved indførsel fra et tredjeland ville være omfattet 
af en sådan fritagelse i medfør af afsnit III. 
AFSNIT III 
OMFANG AF FRITAGELSEN VED MIDLERTIDIG 
INDFØRSEL AF VARER, DER INDFØRES FRA ET 
TREDJELAND 
KAPITEL 1 
Fagligt udstyr 
Artikel 11 
1. Der indrømmes fritagelse ved midlertidig indfør­
sel af fagligt udstyr. 
2. Ved fagligt udstyr forstås udstyr og tilbehør, som 
er nødvendigt for, at en person med hjemsted uden 
for Fællesskabet kan udøve sit erhverv eller fag, når 
vedkommende opholder sig i en medlemsstat for at 
løse en bestemt opgave, for så vidt som sådant udstyr 
er omfattet af artikel 7 i forordning (EØF) nr. 
3599/82. 
3. Den i stykke 1 omhandlede fritagelse indrøm­
mes, såfremt det faglige udstyr: 
a) tilhører en person, der har hjemsted uden for Fæl­
lesskabet; 
b) indføres af en person, der har hjemsted uden for 
nævnte område, og 
c) udelukkende anvendes af den person, der rejser 
ind på dette område, eller under vedkommendes 
opsyn. 
Nr. C 244/8 De Europæiske Fællesskabers Tidende 13.9.84 
Den under litra c) nævnte betingelse gælder dog ikke 
for kinematografisk udstyr, der indføres med henblik 
på optagelse af film i henhold til en aftale om co-pro-
duktion, der er indgået med en person, som har 
hjemsted inden for den importerende medlemsstats 
område. 
Ved optagelse af fælles radio- eller fjernsynsprogram­
mer kan fagligt udstyr være omfattet af en lejekon­
trakt eller lignende kontrakt, i hvilken en person, der 
har hjemsted inden for den importerende medlems­
stats område, er part. 
4. Reservedele, der senere indføres med henblik på 
reparation af fagligt udstyr af den i stykke 1 omhand­
lede art, fritages på samme betingelser som selve ud­
styret. 
KAPITEL 2 
Varer til forevisning eller anvendelse på udstillinger, 
messer, kongresser eller lignende arrangementer 
Artikel 12 
1. Der indrømmes fritagelse ved midlertidig indfør­
sel af: 
a) varer, der skal udstilles eller demonstreres ved et 
arrangement; 
b) varer, der er bestemt til anvendelse i forbindelse 
med udstilling af produkter, der er indført til et 
arrangement, såsom 
— varer, der er nødvendige for demonstration af 
udstillede maskiner eller apparater, der er ind­
ført, 
— bygge- og dekorationsmaterialer, herunder 
elektriske artikler, til brug for midlertidige 
stande, tilhørende en person med hjemsted 
uden for Fællesskabet, 
— reklame-, demonstrations- og udstyrsmateriale, 
der er bestemt til anvendelse som reklame for 
de indførte udstillede varer, såsom lydoptagel­
ser, film og lysbilleder samt de apparater, der 
er nødvendige for anvendelsen heraf; 
c) udstyr — herunder tolkeanlæg, lydoptagere og 
film af undervisningsmæssig, videnskabelig eller 
kulturel karakter — bestemt til anvendelse ved in: 
ternationale møder, konferencer og kongresser; 
d) levende dyr, der skal udstilles eller deltage i arran­
gementer; 
e) produkter, der under et arrangement fremstilles af 
midlertidigt indførte varer, maskiner, apparater 
eller dyr. 2. Ved arrangement forstås: 
a) udstillinger, messer, skuer og lignende arrange­
menter inden for handel, industri, landbrug og 
håndværk, 
b) udstillinger eller arrangementer, der hovedsagelig 
er foranstaltet i filantropisk øjemed, 
c) udstillinger eller arrangementer, der hovedsagelig 
er foranstaltet for at fremme enhver gren af lære­
mæssige, kunstneriske, håndværksmæssige, sports­
lige eller videnskabelige, tekniske, uddannelses­
mæssige, kulturelle, fagforenings- eller turistmæs­
sige aktiviteter, eller for at fremme mellemfolkelig 
forståelse samt religiøs kendskab og tilbedelse, 
d) møder med deltagelse af repræsentanter for inter­
nationale organisationer eller internationale grup­
per af organisationer, 
e) officielle ceremonier og arrangementer samt min­
dehøjtideligheder, 
med undtagelse af udstillinger, der er tilrettelagt på 
privat grundlag i varehuse og forretningslokaler med 
henblik på salg af de indførte varer. 
KAPITEL 3 
Undervisningsmateriale og videnskabeligt udstyr 
Artikel 13 
1. Der indrømmes fritagelse ved midlertidig indfør­
sel af: 
a) undervisningsmateriale; 
b) reservedele og tilbehør til sådant materiale; 
c) værktøj, der er specielt fremstillet til vedligehol­
delse, kontrol, justering eller reparation af sådant 
materiale. 
2. Ved undervisningsmateriale forstås alt materiale, 
der udelukkende er bestemt til brug ved undervisning 
eller faglig uddannelse, navnlig modeller, instrumen­
ter, apparater, maskiner og tilbehør hertil, for så vidt 
som dette materiale er omfattet af artikel 10 i forord­
ning (EØF) nr. 3599/82. 
3. Den i stykke i omhandlede fritagelse indrøm­
mes, såfremt undervisningsmaterialet, reservedelene, 
tilbehøret eller værktøjet: 
a) indføres af uddannelsesinstitutioner samt instituti­
oner for faglig uddannelse, der hovedsagelig er 
uden erhvervsmæssigt sigte, og som af de kompe­
tente myndigheder er blevet godkendt med henblik 
på fritagelsen; 
b) anvendes til ikke-kommercielle formål; 
c) indføres i rimelig mængde i betragtning af formå­
let, og 
13. 9. 84 De Europæiske Fællesskabers Tidende Nr. C 244/9 
d) under den midlertidige forbliven på den importe­
rende medlemsstats område fortsat tilhører en per­
son, der har hjemsted uden for Fællesskabet. 
4. Perioden for fritagelse af undervisningsmaterialet 
er begrænset til seks måneder. 
Artikel 14 
1. Der indrømmes fritagelse ved midlertidig indfør­
sel af: 
a) videnskabeligt udstyr og tilbehør; 
b) reservedele til sådant udstyr; 
c) værktøj, der er specielt fremstillet til vedligehol­
delse, kontrol, justering eller reparation af viden­
skabeligt udstyr, som på den importerende med­
lemsstats område udelukkende anvendes til viden­
skabelig forskning eller til undervisning. 
2. Ved videnskabeligt udstyr forstås instrumenter, 
apparater, maskiner og tilbehør hertil, der udeluk­
kende anvendes til videnskabelig forskning eller til 
undervisning. 
3. Den i stykke 1 omhandlede fritagelse indrøm­
mes, såfremt det videnskabelige udstyr, tilbehøret, 
reservedelene og værktøjet: 
a) indføres af videnskabelige eller uddannelsesmæs­
sige institutioner, der hovedsagelig er uden er­
hvervsmæssigt sigte, og som af de kompetente 
myndigheder er blevet godkendt med henblik på 
fritagelsen; 
b) anvendes til ikke-kommercielle formål; 
c) indføres i rimelig mængde i betragtning af formå­
let, og 
d) under den midlertidige forbliven på den importe­
rende medlemsstats område fortsat tilhører en per­
son, der har hjemsted uden for Fællesskabet. 
4. Perioden for fritagelse af det videnskabelige ud­
styr er begrænset til seks måneder. 
KAPITEL 4 
Medicinsk og kiriugisk udstyr samt laboratorieudstyr 
Artikel 15 
1. Der indrømmes fritagelse ved midlertidig indfør­
sel af medicinsk og kirurgisk udstyr samt laboratorie­
udstyr til hospitaler og klinikker, såfremt det nævnte 
udstyr: a) er indført lejlighedsvis til udlån uden vederlag, og 
b) er bestemt til anvendelse i diagnostisk og terapeu­
tisk øjemed. 
2. Perioden for fritagelse af udstyret er begrænset 
til seks måneder. 
KAPITEL 5 
Udstyr til bekæmpelse af følgerne af katastrofer 
Artikel 16 
Der indrømmes fritagelse ved midlertidig indførsel af 
udstyr, der skal anvendes i forbindelse med foran­
staltninger til bekæmpelse af følgerne af katastrofer, 
der berører den importerende medlemsstats område, 
såfremt det nævnte udstyr: 
a) er indført til låns uden vederlag; 
b) er bestemt til statsorganer eller organer, godkendt 
af de kompetente myndigheder. 
KAPITEL 6 
Emballage 
Artikel 17 
1. Der indrømmes fritagelse ved midlertidig indfør­
sel af emballage. 
2. Ved emballage forstås: 
a) beholdere, der anvendes eller er bestemt til anven­
delse som ydre eller indre emballage for varer; 
b) holdere, der anvendes eller er bestemt til oprul­
ning, foldning eller fastgørelse af varer, 
med undtagelse af emballagemateriale, såsom halm, 
papir, glasfiber og spåner, der indføres i løs vægt. 
3. Den i stykke 1 omhandlede fritagelse indrøm­
mes, såfremt emballagen: 
a) hvis den indføres fyldt, erklæres at skulle genud-
føres tom eller fyldt, eller 
b) hvis den indføres tom, erklæres at skulle genud-
føres fyldt. 
4. Emballage, der henhører under ordningen ved­
rørende fritagelse ved midlertidig indførsel kan end 
ikke undtagelsesvis anvendes mellem to steder inden 
for den importerende medlemsstats område, undtagen 
med henblik på udførsel af varer fra dette område. 
For emballage, der indføres fyldt, gælder dette forbud 
først fra det tidspunkt, den er tømt. 
Nr. C 244/10 De Europæiske Fællesskabers Tidende 13.9.84 
5. Perioden for fritagelse af emballage er begræn­
set til seks måneder, når den indføres fyldt, og til tre 
måneder, når den indføres tom. 
KAPITEL 6 
Rejsendes personlige effekter 
Artikel 18 
1. Der indrømmes fritagelse ved midlertidig indfør­
sel af personlige effekter, som en rejsende bærer på 
sin person eller medfører i sin personlige bagage un­
der opholdet på den importerende medlemsstats om­
råde. 
2. Ved personlige effekter forstås alle beklædnings­
genstande og andre nye eller brugte artikler til den 
rejsendes personlige brug. 
Personlig baggage skal forstås i den betydning, hvori 
udtrykket bruges i Rådets direktiv 69/169/EØF af 
28. maj 1969 om harmonisering af lovgivning om fri­
tagelse for omsætningsafgifter og punktafgifter ved 
indførsel i den internationale rejsetrafik (x). 
KAPITEL 8 
Kommercielle prøver, reklamemateriale og varer til 
forsøg 
Artikel 19 
Der indrømmes fritagelse ved midlertidig indførsel af: 
a) prøver, som repræsenterer en bestemt kategori af 
varer, og som udelukkende er bestemt til fremvis­
ning eller demonstration med henblik på, at der 
kan opnås ordrer på lignende varer; 
b) film, der skildrer arten eller funktionen af udstyr 
eller produkter, som ejes eller produceres af en 
person med hjemsted uden for Fællesskabet, så­
fremt de ikke er bestemt til offentlig forevisning 
mod vederlag; 
c) materiale til turistreklame, der falder ind under ar­
tikel 20, litra d), i forordning (EØF) nr. 3599/82; 
d) varer af enhver art, som skal undergives forsøg, 
eksperimenter eller demonstrationer, herunder for­
søg og eksperimenter, der er nødvendige for at 
opnå typegodkendelse, bortset fra forsøg, eksperi­
menter og demonstrationer, der foretages med ge­
vinst for øje; 
e) varer af enhver art, som skal anvendes ved gen­
nemførelsen af forsøg, eksperimenter eller demon-
(') EFT nr. L 133 af 4. 6. 1969, s. 6. strationer, bortset fra forsøg, eksperimenter eller 
demonstrationer, der foretages med gevinst for 
øje. 
KAPITEL 9 
Velfærdsmateriel for søfolk 
Artikel 20 
1. Der indrømmes fritagelse ved midlertidig indfør­
sel af velfærdsmateriel for søfolk. 
2. Der forstås ved: 
— velfierdsmateriely materiel bestemt til søfolks kul­
turelle, undervisningsmæssige, rekreative religiøse 
eller sportslige aktiviteter, for så vidt som sådant 
materiel er omfattet af artikel 21 i forordning 
(EØF) nr. 3599/82, 
— søfolk, alle personer om bord på et skib, der har 
opgaver i forbindelse med dettes funktion eller 
drift på havet. 
3. Den i stykke 1 omhandlede fritagelse indrøm­
mes, såfremt materiellet: 
a) bringes i land fra et skib for at blive anvendt mid­
lertidigt på landjorden af mandskabet i et tisdrum, 
der ikke overstiger skibets ophold i havnen; 
b) indføres for at blive anvendt midlertidigt i kultu­
relle eller sociale institutioner i et tidsrum, der 
ikke overstiger seks måneder. Ved kulturelle eller 
sociale institutioner forstås sådanne hjem, klubber 
og fritidslokaler for søfolk, der forvaltes dels af 
officielle organer, dels af religiøse organisationer 
eller andre organisationer uden erhvervsmæssigt 
sigte, samt steder, hvor der regelmæssigt afholdes 
gudstjenester for søfolk. 
KAPITEL 10 
Varer, der anvendes af offentlige myndigheder i 
grænseområder 
Artikel 21 
Der indrømmes fritagelse ved midlertidig indførsel af 
udstyr af forskellig art, der anvendes under en offent­
lig myndighedes tilsyn og ansvar til opbygning, repa­
ration eller vedligeholdelse af infrastrukturer af almen 
interesse i grænseområder. 
KAPITEL 11 
Dyr 
Artikel 22 
Der indrømmes fritagelse ved midlertidig indførsel af: 
13.9.84 De Europæiske Fællesskabers Tidende Nr. C 244/11 
a) levende dyr af enhver art, der indføres til dressur, 
optræning, avlsbrug eller for at undergives veteri­
nær behandling; 
b) levende dyr af enhver art, der indføres i forbin­
delse med overflytning eller med henblik på græs­
ning; 
c) trækdyr og udstyr, som tilhører personer med 
hjemsted uden for Fællesskabets område, men i 
nærheden heraf, og som indføres af de pågæl­
dende personer med henblik på sådan udnyttelse 
af fast ejendom beliggende inden for dette om­
råde, som indebærer udførelse af landbrugsarbejde 
eller losning eller transport af tømmer. 
KAPITEL 12 
Film, bånd og lydoptagelser 
Artikel 23 
Der indrømmes fritagelse ved midlertidig indførsel af: 
a) positive kinematografiske film, eksponerede og 
fremkaldte, der skal forevises inden deres kom­
mercielle anvendelse; 
b) film, magnetbånd og magnetiserede tråde, der skal 
påføres lydspor, eftersynkroniseres eller mangfol­
diggøres og dernæst genudføres; 
c) lydoptagelser og registrerede magnetbånd, herun­
der hulkort, der vederlagsfrit stilles til rådighed for 
importøren. 
KAPITEL 13 
Varer, som anvendes i produktion, med henblik på 
udførsel 
Artikel 24 
Der indrømmes fritagelse ved midlertidig indførsel af: 
a) støbeforme, matricer, klicheer, tegninger, projek­
ter og andre lignende genstande, som er bestemt 
til en person med hjemsted på den importerende 
medlemsstats område, når mindst 75 °/o af den 
produktion, der er resultatet af anvendelsen heraf, 
bliver eksporteret fra dette område; 
b) måle-, kontrol- og afprøvningsinstrumenter samt 
lignende genstande, som er bestemt til en person 
med hjemsted på den importerende medlemsstats 
område, og som skal anvendes i en fremstillings­
proces, når mindst 75 % af den produktion, der er 
resultatet af anvendelsen heraf, bliver eksporteret 
fra dette område; 
c) specialværktøj og -instrumenter, som vederlagsfrit 
stilles til rådighed for en person med hjemsted på 
den importerende medlemsstats område, og som skal anvendes ved fremstillingen af varer, der i de­
res helhed skal udføres, såfremt ejendomsretten til 
de pågældende specialværktøj er og -instrumenter 
forbliver hos modtageren af de fremstillede varer. 
KAPITEL 14 
Erstatnings-produktionsmidler 
Artikel 25 
1. Der indrømmes fritagelse ved midlertidig indfør­
sel af erstatnings-produktionsmidler, der midlertidigt 
og vederlagsfrit stilles til importørens rådighed på in­
itiativ af leverandøren af lignende produktionsmidler, 
som senere indføres til indenlandsk omsætning, eller 
af produktionsmidler, som tilbageleveres efter repara­
tion. 
2. Perioden for fritagelse ved midlertidig indførsel 
af disse erstatnings-produktionsmidler er begrænset til 
seks måneder. 
KAPITEL 15 
Indførte varer, der er uden økonomisk betydning 
Artikel 26 
Der indrømmes fritagelse ved midlertidig indførsel af 
varer, der indføres midlertidigt på den importerende 
medlemsstats område under særlige forhold, der er 
uden økonomisk betydning. 
AFSNIT IV 
VARER, DER INDFØRES MED HENBLIK PÅ 
EVENTUELT SALG 
Artikel 27 
1. Uanset bestemmelsen i artikel 1, stk. 4, litra b), 
indrømmes fritagelse ved midlertidig indførsel af: 
a) brugte varer, der indføres med henblik på afsæt­
ning ved auktion; 
b) varer, der indføres som led i en salgskontrakt med 
forbehold af tilfredsstillende afprøvning; 
c) kunstværker, der indføres for at blive udstillet med 
henblik på eventuelt salg; 
d) udvalgssendinger til besigtigelse, bestående af til­
virket pelsværk, smykker, tæpper og juvelarbejder, 
såfremt særlige kendetegn udelukker indførsel som 
vareprøver. 
2. Ved kunstværker forstås: 
a) malerier, tegninger og pasteller, herunder kopier, 
der udelukkende er fremstillet som håndarbejde, 
Nr. C 244/12 De Europæiske Fællesskabers Tidende 13.9.84 
bortset fra hånddekorerede industriprodukter og 
tekniske tegninger; 
b) litografier, tryk og stik, der er signerede og num­
mererede af kunstneren, og som fremstilles på 
grundlag af litografiske sten, plader eller andre 
graverede overflader, og som udelukkende er 
fremstillet som håndarbejde; 
c) originale skulpturer og statuer, bortset fra serie­
fremstillede reproduktioner og kunsthåndværk af 
kommerciel art; 
d) fotografier, bortset fra plakater og industrifremstil­
lede reproduktioner; 
e) gobeliner udført i hånden på grundlag af kunstne­
res originale tegninger, såfremt der ikke findes 
mere end et eksemplar af hvert; 
f) originale keramiske produkter og mosaikker på 
træ. 
3. Den i stk. 1 omhandlede fritagelse omfatter va­
rer, der indføres fra såvel andre medlemsstater som 
fra tredjelande. 4. Perioden for fritagelsen af de i stk. 1 anførte 
varer er begrænset til seks måneder for de i litra a), b) 
og c) anførte varer, og til fire uger for de i litra d) 
anførte varer. 
5. Genudføres de i stk. 1 omhandlede varer ikke 
inden for den i stk. 4 fastlagte periode, eller bliver de 
ikke solgt inden for samme periode, anses de for at 
være overgået til indenlandsk omsætning på tidspunk­
tet for indrømmelsen af fritagelsen, og merværdiafgif­
ten forfalder i overensstemmelse hermed. 
AFSNIT V 
AFSLUTTENDE BESTEMMELSER 
Artikel 28 
Medlemsstaterne træffer de nødvendige foranstaltnin­
ger for senest den 1. juli 1985 at efterkomme dette 
direktiv. De underretter straks Kommissionen herom. 
Artikel 29 
Dette direktiv er rettet til medlemsstaterne. 
BILAG 
Oversigt over de varer, der er udelukket fra fritagelsen i artikel 9 
Pos. nr. i FTT 
09.01 A I 
09.01 A II 
ex. 21.02 A 
09.02 
ex 21.02 B 
22.03 
22.05 A 
22.05 B og C 
22.06 
ex. 22.08 
ex. 22.09 
24.02 A 
ex. 24.02 B 
24.02 C 
ex. 27.10 
ex. 33.06 Varebeskrivelse 
Rå kaffe 
Brændt kaffe 
Ekstrakter, essenser og koncentrater af kaffe 
Te 
Ekstrakter, essenser og koncentrater af te 
01 
Mousserende vin 
Ikke-mousserende vin 
Vermouth etc. 
Ethylalkohol 
Spiritus, likører etc. 
Cigaretter 
Cigarer 
Røgtobak 
Olier udvundet af jordolie eller af rå olier 
Parfumer og toiletvand